એક સીધા ગણિત પર નજર કરીએ તો આની અસરકારકતા જાણી શકાય છે. ભારતના 29 રાજ્યોમાં 15,000 વ્હોટ્સએપ ગ્રુપ બનાવવામાં આવે તો તેમાં આશરે 110 મિલિયન નાગરિકોને આવરી શકાય. જ્યારે 2014ના ઈલેક્શનમાં આશરે 170 મિલિયન જેટલા વૉટર્સે વોટિંગ કર્યાનું અનુમાન છે. તાજેતરમાં જ્યારે માલવિયાએ આઉટરીચ પ્રોગ્રામ માટે ઉત્તર પ્રદેશની મુલાકાત લીધી ત્યારે 10 હજાર વૉલેન્ટિયર્સે સહી કરી હતી જેમાના પાંચ હજાર લોકો સ્થળ પર હાજર રહ્યાં હતા. માલવિયા ઘણું ફર્યા, જેમાં અંતરિયાળ વિસ્તારો પણ હતા. તેમણે સ્વયંસેવકોને સોશિયલ મીડિયા દ્વારા સરકારની યોજનાઓની માહિતીનું પ્રસારણ કરવા, સરકારના વિકાસ માટે નવા કાર્યો અંગે જાણકારી ફેલાવવા માટે ટ્રેઈન કર્યા. તેમણે કહ્યું કે, તેમની પાસે 1.2 લોકોની આર્મી છે જે ભાજપના મેસેજનો ફેલાવો કરશે.